**Informatīvais ziņojums “Par ārstniecības iestādēs nodarbināto darba samaksas izmaiņām 2020.gadā”**

Veselības ministrija ir sagatavojusi informatīvo ziņojumu “Par ārstniecības iestādēs nodarbināto darba samaksas izmaiņām 2020.gadā” (turpmāk – informatīvais ziņojums), lai informētu Ministru kabinetu par Veselības ministrijas plānoto ārstniecības personu darba samaksas pieauguma nodrošināšanai no 2020.gada.

2017.gadā apstiprinātais konceptuālais ziņojums “Par veselības aprūpes sistēmas reformu” (Ministru kabineta 2017.gada 7.augusta rīkojums Nr.394) paredz plānveida finansējuma pieaugumu veselības aprūpes nozarei, tai skaitā arī atalgojuma pieaugumu turpmāko gadu garumā, tas ir 20% pieaugumu līdz 2021.gadam un 2021.gadā par mērķi ārstiem nosakot divkāršu tautsaimniecībā nodarbināto vidējo darba samaksu. Līdz ar to finansējuma palielinājumam nozarē jābūt sistemātiskam, konsekventam un ilglaicīgam.

**Darba samaksas pieaugums ārstniecības personām 2018.-2019.gadā un tam papildus piešķirtais finansējums**

Ar Ministru kabineta 2017.gada 5.decembra rīkojumu Nr.719 “Par apropriācijas pārdali no budžeta resora “74.Gadskārtējā valsts budžeta izpildes procesā pārdalāmais finansējums” 08.00.00 programmas “Veselības aprūpes sistēmas reformas ieviešanas finansējums” uz budžeta resoru “29.Veselības ministrija”” tika atbalstīta finansējuma pārdale 2018.gadam un turpmāk ik gadu 85 302 674 *euro* apmērā (tai skaitā Veselības ministrijai 82 956 059 *euro*) darba samaksas palielināšanai ārstniecības personām.

 2019.gadam un turpmāk ik gadu tika piešķirts papildus finansējums 87 483 708 *euro* apmērā (tai skaitā Veselības ministrijai 84 923 652 *euro*) darba samaksas pieaugumam ārstniecības personām, atbilstoši Ministru kabineta 2018.gada 18.decembra sēdes protokola Nr.60, 88.paragrāfam

 Veselības ministrijas izdevumi tika palielināti 2019.gadam 11 297 326 *euro* apmērā un 2020.gadam un turpmāk ik gadu 16 097 729 *euro* apmērā atlīdzībai, lai nodrošinātu Satversmes tiesas 2018.gada 15.maija sprieduma lietā Nr. 2017-15-01 “Par Ārstniecības likuma 53.1 panta septītās daļas atbilstību Latvijas Republikas Satversmes 91.panta pirmajam teikumam un 107.pantam” izpildi, pārdalot finansējumu no 74.budžeta resora 08.00.00 programmas “Veselības aprūpes sistēmas reformas ieviešanas finansējums”, atbilstoši Ministru kabineta 2018.gada 27.novembra sēdes protokola Nr.56 46.paragrāfam.

 Kā arī tika palielināti Veselības ministrijas izdevumi 2019.gadam turpmāk ik gadu 681 210 *euro* apmērā atlīdzībai, lai nodrošinātu mēnešalgu izlīdzināšanu atbilstoši amatam noteiktajai kvalifikācijas kategorijai Neatliekamās medicīniskās palīdzības dienesta ārstniecības personām un neatliekamās medicīniskās palīdzības brigādes operatīvā medicīniskās transportlīdzekļa vadītājiem, pārdalot finansējumu no 74.budžeta resora 08.00.00 programmas “Veselības aprūpes sistēmas reformas ieviešanas finansējums”, atbilstoši Ministru kabineta 2019.gada 8.februāra sēdes protokola Nr.6 1.§ 25.punktam.

Kā rezultātā 2018.gadā un 2019.gadā tika palielināta ārstniecības personu darba samaksa sekojošā apmērā (skatīt tabulas Nr.1, Nr.2).

*Tabula Nr.1*

Ārstniecības personas zemākā mēnešalga

|  |  |  |  |  |  |
| --- | --- | --- | --- | --- | --- |
| Ārstniecības personas amata kvalifikācijas kategorija | 2017.gadā (*euro*) | 2018.gadā (*euro*) | Starpība (2018.gada pieaugums pret 2017.gadu) | 2019.gadā (*euro*) | Starpība (2019.gada pieaugums pret 2018.gadu) |
| 1 | 569-770 | 899 | +17-58% | 1 079 | +20% |
| 2 | 471-646 | 792 | +23-68% | 950 | +20% |
| 3 | 418-569 | 595 | +5-42% | 714 | +20% |
| 4 | 393-471 | 524 | +11-33% | 629 | +20% |
| 5 | 393-418 | 466 | +11-19% | 559 | +20% |
| 6 | 385-393 | 437 | +11-14% | 524 | +20% |

*Tabula Nr.2*

Vidējā darba samaksa ārstniecības personām tarifā

|  |  |  |  |  |  |
| --- | --- | --- | --- | --- | --- |
|  | 2017.gadā (*euro*) | 2018.gadā (*euro*) | Starpība (2018.gada pieaugums pret 2017.gadu) | 2019.gadā (*euro*) | Starpība (2019.gada pieaugums pret 2018.gadu) |
| ārsti un funkcionālajiem speciālisti | 859 | 1 125 | +266 *euro* (31%) | 1 350 | +225 *euro* (20%) |
| ārstniecības un pacientu aprūpes personas un funkcionālo speciālistu asistenti | 537 | 675 | +138 *euro* (26%) | 810 | +135 *euro* (20%) |
| ārstniecības un pacientu aprūpes atbalsta personas | 400 | 450 | +50 *euro* (13%) | 540 | +90 *euro* (20%) |

 Saskaņā ar Nacionālā veselības dienesta datiem (no ārstniecības iestāžu sagatavotā pārskata par strādājošo faktisko vidējo atlīdzību, vidējo atalgojumu un vidējo mēneša amatalgu) vidējais atalgojums par slodzi mēnesī ir sekojošs (skatīt tabulu Nr.3):

*Tabula Nr.3*

|  |  |  |  |  |  |
| --- | --- | --- | --- | --- | --- |
|  | 2017.gadā (*euro*) | 2018.gadā (*euro*) | Starpība (2018.gada pieaugums pret 2017.gadu) | 2019.gadā (*euro*) | Starpība (2019.gada pieaugums pret 2018.gadu) |
| ārsti un funkcionālajiem speciālisti | 1 438 | 1 678 | +240 *euro* (17%) | 1 950 | +272 *euro* (16%) |
| ārstniecības un pacientu aprūpes personas un funkcionālo speciālistu asistenti | 809 | 974 | +165 *euro* (20%) | 1 110 | +136 *euro* (14%) |
| ārstniecības un pacientu aprūpes atbalsta personas | 543 | 647 | +104 *euro* (19%) | 726 | +79 *euro* (12%) |

 Norādām, ka tabulā Nr.3 sniegtā informācija par vidējo atalgojumu par slodzi mēnesī ir vidējais aprēķinu rādītājs par visās ārstniecības iestādēs strādājošām ārstniecības personām, kas parāda vidējo tendenci, bet faktiskais atalgojuma palielinājums var būt gan lielāks, gan mazāks par tabulā norādīto.

 Ņemot vērā ārstniecības iestāžu sniegtos datus, faktiskā mēnešalga pārsniedz vidējo darba samaksu, kas ir plānota valsts apmaksāto veselības aprūpes pakalpojumu tarifos (turpmāk – tarifs). Ārstniecības iestādes ārstniecības personu darba samaksu, kas ir virs noteiktā normatīvajos regulējuma, sedz no citiem tarifa elementiem plānotā finansējuma, kā arī no ārstniecības iestāžu citiem pašu ieņēmumiem (maksas pakalpojumiem).

**Prioritārajos pasākumos 2020.-2022.gadam plānotais darba samaksas pieaugums ārstniecības personām no 2020.gada un tam nepieciešamais papildus finansējums**

Lai turpinātu īstenot plānoto darba samaksas pieaugumu ārstniecības personām, Veselības ministrija, sagatavojot un iesniedzot Finanšu ministrijā un Pārresoru koordinācijas centrā prioritāros pasākumus, iekļāva tajos horizontālo prioritāti “Ārstniecības personu darba samaksas pieauguma nodrošināšana” ar kārtas numuru – viens, paredzot 2020.-2021.gadā ik gadu darba samaksas pieaugumu 20% un 2022.gadā darba samaksas pieaugumu 5% pret iepriekšējo gadu, kam nepieciešams papildus finansējums 2020.gadā 119 692 717 *euro*, 2021.gadā 260 654 212 *euro* (tai skaitā iepriekšējā gada nepieciešamais finansējums 119 692 717 *euro* apmērā) un 2022.gadā 406 187 176 *euro* (tai skaitā iepriekšējos gados nepieciešamais finansējums 260 654 212 *euro*).

Ministru kabineta 2019.gada 17.septembra sēdē (protokols Nr.42 34.paragrāfs) tika atbalstīti informatīvā ziņojuma “Par prioritārajiem pasākumiem valsts budžetam 2020.gadam un ietvaram 2020.–2022.gadam” pielikumā minētie prioritārie pasākumi ministrijām un citām centrālajām valsts iestādēm, tai skaitā neatkarīgajām institūcijām 2020.-2022.gadam, kas sagatavoti atbilstoši Ministru kabineta 2019.gada 13.septembra ārkārtas sēdē atbalstītajiem priekšlikumiem, tai skaitā starpnozaru prioritārajam pasākumam “Ārstniecības personu darba samaksas pieauguma nodrošināšana” nepietiekamā apmērā, tas ir 42 111 198 *euro* ik gadu (Ministru kabineta 2019.gada 17.septembra sēdes protokola Nr.42 34.paragrāfa 2.punkts).

Ministru kabineta 2019.gada 6.novembra ārkārtas sēdē tika izskatīti priekšlikumi likumprojekta „Par valsts budžetu 2020.gadam” un likumprojekta „Par vidēja termiņa budžeta ietvaru 2020., 2021. un 2022.gadam” izskatīšanai Saeimā otrajā lasījumā. Tika atbalstīti Veselības ministrijas iesniegtie 38.-64.priekšlikumi likumprojekta „Par valsts budžetu 2020.gadam” un likumprojekta „Par vidēja termiņa budžeta ietvaru 2020., 2021. un 2022.gadam” skaitliskajai daļai izskatīšanai Saeimā otrajā lasījumā, kuri paredz piešķirt papildus 16 milj. *euro* apmērā (Ministru kabineta 2019.gada 6.novembra ārkārtas sēdes protokola Nr.52 23.paragrāfa 7.punkts), palielinot izdevumus Veselības ministrijai, Aizsardzības ministrijai, Labklājības ministrijai, Izglītības un zinātnes ministrijai, budžeta resoram “62.Mērķdotācijas pašvaldībām” un Iekšlietu ministrijai, lai nodrošinātu darba samaksas pieaugumu ārstniecības personām 2020.gadā 10% apmērā (skatīt tabulu Nr.4).

*Tabula Nr.4*

Finansējuma pārdale no budžeta programmas 02.00.00. “Līdzekļi neparedzētiem gadījumiem” starp ministrijām darba samaksas pieaugumam ārstniecības personām 2020.gadā 10% apmērā

|  |  |
| --- | --- |
|  | Finansējuma pārdale no budžeta programmas 02.00.00. “Līdzekļi neparedzētiem gadījumiem” 2020.gadam, *euro* |
| Veselības ministrija | 14 655 203 |
| Aizsardzības ministrija | 78 701 |
| Labklājības ministrija | 939 596 |
| Izglītības un zinātnes ministrija | 33 029 |
| budžeta resors “62.Mērķdotācijas pašvaldībām” | 214 732 |
| Iekšlietu ministrija | 78 739 |
| **Kopā:** | **16 000 000** |

Tādejādi no nepieciešamā finansējuma, lai turpinātu īstenot plānoto darba samaksas pieaugumu ārstniecības personām, atbilstoši horizontālai prioritātei “Ārstniecības personu darba samaksas pieauguma nodrošināšana” tiek nodrošināts finansējums 50% apmērā, tas ir 60 111 198 *euro*, tai skaitā:

* 42 111 198 *euro* atbilstoši atbalstītam horizontālam prioritāram pasākumam “Ārstniecības personu darba samaksas pieauguma nodrošināšana” pirmajā lasījumā likumprojektam „Par valsts budžetu 2020.gadam” un likumprojektam „Par vidēja termiņa budžeta ietvaru 2020., 2021. un 2022.gadam”;
* 16 000 000 *euro* atbilstoši otrajā lasījumā atbalstītajiem Veselības ministrijas priekšlikumiem likumprojekta „Par valsts budžetu 2020.gadam” un likumprojekta „Par vidēja termiņa budžeta ietvaru 2020., 2021. un 2022.gadam” skaitliskajai daļai;
* 2 000 000 *euro* Veselības ministrijas budžeta ietvaros saistībā ar ekonomiju stacionārā veselības aprūpē, pamatojoties uz plānoto pacientu skaita samazinājumu(skatīt tabulu Nr.5).

*Tabula Nr.5*

Pieejamais finansējuma darba samaksas pieaugumam ārstniecības personām 2020.gadā 10% apmērā

|  |  |  |  |  |
| --- | --- | --- | --- | --- |
|  | Finansējums horizontālam prioritāram pasākumam “Ārstniecības personu darba samaksas pieauguma nodrošināšana”, *euro* | Finansējums no budžeta programmas 02.00.00. “Līdzekļi neparedzētiem gadījumiem”, *euro* | Finansējums Veselības ministrijas budžeta ietvaros, *euro* | Finansējums Veselības ministrijas budžeta ietvaros, *euro* |
| Veselības ministrija | 41 855 805 | 14 655 203 | 2 000 000 | 58 511 008 |
| Aizsardzības ministrija | - | 78 701 | - | 78 701 |
| Labklājības ministrija | - | 939 596 | - | 939 596 |
| Izglītības un zinātnes ministrija | - | 33 029 | - | 33 029 |
| budžeta resors “62.Mērķdotācijas pašvaldībām” | - | 214 732 | - | 214 732 |
| Iekšlietu ministrija | - | 78 739 | - | 78 739 |
| Tieslietu ministrija | 255 393 | - | - | 255 393 |
| **Kopā:** | **42 111 198** | **16 000 000** | **2 000 000** | **60 111 198** |

**Veselības ministrijas redzējums par plānoto darba samaksas pieaugumu ārstniecības personām no 2020.gada**

Plānotā darba samaksas pieauguma ārstniecības personām no 2020.gada pamatprincipi ir:

1. Nodrošināt darba samaksas pieaugumu rezidentiem 20% apmērā.
2. Lai nodrošinātu, ka piešķirtais finansējums maksimāli efektīvi tiek novirzīts paredzētajam mērķim – zemākās darba samaksas palielināšanai ārstniecības personām, kas ir iesaistītas valsts apmaksāto veselības aprūpes pakalpojumu sniegšanā, Nacionālais veselības dienests, slēdzot līgumus par valsts apmaksāto pakalpojumu sniegšanu, paredzēs līgumā nosacījumu finansējumu novirzīt darba samaksas palielināšanai, kas nepārsniedz trīs vidējās tautsaimniecībā nodarbināto mēnešalgas.
3. Nodrošināt darba samaksas pieaugumu pārējām ārstniecības personām (izņemot rezidentus) 10% apmērā.
4. Turpinām nodrošināt darba samaksas pieaugumu ārstniecības personām stacionārā veselības aprūpē lielākā apmērā, lai stacionārām ārstniecības iestādēm nodrošinātu finansējumu papildus izdevumus obligāto piemaksu segšanai darbam diennakts režīmā.

2020.gadā resursus izdevumu segšanai 60,1 milj. *euro* apmērā darba samaksas palielinājumam, tai skaitā ārstniecības personu, operatīvo medicīnisko transportlīdzekļu vadītāju un pārējo darbinieku darba samaksas palielinājumam plānots nodrošināt, tai skaitā:

1. Darba samaksas pieaugumu rezidentiem 20% apmērā. Ņemot vērā, ka ārstu vecuma struktūra ir novecojoša, 2018.gadā vecumā virs 55 gadiem bija 46,5% ārstu, kamēr vecuma grupā līdz 35 gadiem tikai 20,4%, kas liecina par to, ka paaudžu nomaiņa ārsta profesijā un līdzsvarota profesijas attīstība ilgtermiņā ir apdraudēta. Kā arī pēc Latvijas Jauno Ārstu asociācijas sniegtās informācijas par medicīnas studentu (absolventu 2018./2019. mācību gads) aptaujas rezultātiem, 25% no aptaujātajiem respondentiem plāno savu turpmāko profesionālo darbību veidot ārpus Latvijas. Pamatojoties uz iepriekš minēto rezidentu darba samaksas pieaugums tiek plānots 20% apmērā, paredzot finansējumu 4 034 768 *euro* apmērā, tai skaitā pasākumi atbilstoši horizontālajai prioritātei “Ārstniecības personu darba samaksas pieauguma nodrošināšana”:
2. darba samaksas pieauguma nodrošināšanai 20% 2 933 760 *euro*, tai skaitā finansējums 1 671 236 *euro* apmērā ir paredzēts atbilstoši Ministru kabineta 2019.gada 6.novembra ārkārtas sēdē Nr.52 23.paragrāfa 7.punktā atbalstītajiem Veselības minsitrijas likumprojekta „Par valsts budžetu 2020.gadam” un likumprojekta „Par vidēja termiņa budžeta ietvaru 2020., 2021. un 2022.gadam” priekšlikumiem uz otro lasījumu un finansējumu 1 262 524 *euro* plānots novirzīt no sekundārās ambulatorās veselības aprūpes finansējuma;
3. mēnešalgas koeficientu 1.1 nodrošināšanai no trešā rezidentūras gada pamatspecialitātē  un pirmā gada papildspecialitātēs 1 101 008 *euro*, tai skaitā finansējums 1 029 949 *euro* apmērā ir paredzēts atbilstoši Ministru kabineta 2019.gada 6.novembra ārkārtas sēdē Nr.52 23.paragrāfa 7.punktā atbalstītajiem Veselības minsitrijas likumprojekta „Par valsts budžetu 2020.gadam” un likumprojekta „Par vidēja termiņa budžeta ietvaru 2020., 2021. un 2022.gadam” priekšlikumiem uz otro lasījumu un finansējumu 71 059 *euro* plānots novirzīt no sekundārās ambulatorās veselības aprūpes finansējuma (skatīt tabulu Nr.6).

 Attiecīgi plānoti grozījumi Ministru kabineta 2011.gada 30.augusta noteikumos Nr.685 “Rezidentu uzņemšanas, sadales un rezidentūras finansēšanas kārtība”.

*Tabula Nr.6*

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2017.gadā (*euro*) | 2018.gadā (*euro*) | Starpība (2018.gada pieaugums pret 2017.gadu) | 2019.gadā (*euro*) | Starpība (2019.gada pieaugums pret 2018.gadu)  | 2020.gadā (*euro*) | Starpība (2020.gada pieaugums pret 2019.gadu)  |
| Rezidentu mēnešalga reģionālajā daudzprofilu slimnīcā vai ģimenes (vispārējās prakses) ārsta praksē ārpus Rīgas | 739,70 | 1 029,60 | +290 *euro* (39%) | 1 235 | +205,40 *euro* (20%) | 1 482 | +247 *euro* (20%) |
| Rezidentu mēnešalga pārējās ārstniecības iestādēs (tai skaitā Veselības ministrijas padotības iestādes)  | 569 | 792 | +223 *euro* (39%) | 950 | +158 *euro* (20%) | 1 140 | +190 *euro* (20%) |
| Rezidentu mēnešalga ar koeficientu 1.1 trešā rezidentūras gada pamatspecialitātē  un pirmā gada papildspecialitātēs reģionālajā daudzprofilu slimnīcā vai ģimenes (vispārējās prakses) ārsta praksē ārpus Rīgas  | - | - | - | - | - | 1 630,20 | +395,20 *euro* (32%) |
| Rezidentu mēnešalga ar koeficientu 1.1 trešā rezidentūras gada pamatspecialitātē  un pirmā gada papildspecialitātēs pārējās ārstniecības iestādēs (tai skaitā Veselības ministrijas padotības iestādes) | - | - | - | - | - | 1 254 | +304 *euro* (32%) |

1. Darba samaksas pieaugumu pārējām ārstniecības personām 10% apmērā, ņemot vērā, ka 2019.gada 31.oktobra Veselības nozares stratēģiskās padomes, kura ir izveidota kā konsultatīva institūcija, sēdes dalībnieki ieteica, palielināt darba samaksu visām ārstniecības personām, ievērojot vienādības principu ar procentuāli vienādu plānoto palielinājumu visām nodarbināto grupām, tai skaitā:
* darba samaksas palielināšanu ārstniecības personām, kas sniedz valsts apmaksātos veselības aprūpes pakalpojumus, tai skaitā ģimenes ārstiem, un pārējam personālam, kas nepieciešams valsts apmaksāto veselības aprūpes pakalpojumu sniegšanas nodrošināšanai un nav ārstniecības personas (jāizstrādā Ministru kabineta noteikumu „Grozījumi Ministru kabineta 2018.gada 18.decembra noteikumos Nr.851 „ Noteikumi par zemāko mēnešalgu un speciālo piemaksu veselības aprūpes jomā nodarbinātajiem”” projekts (turpmāk - MK noteikumu projekts). MK noteikumu projekts paredz ar 2020.gada 1.janvāri palielināt ārstniecības personu zemāko mēnešalgas likmi, ņemot vērā pieejamos resursus izdevumu segšanai tai skaitā 48 216 920 *euro* integrēšanai tarifos (skatīt tabulu Nr.7).

*Tabula Nr.7*

Ārstniecības personas zemākā mēnešalga

|  |  |  |  |
| --- | --- | --- | --- |
| Ārstniecības personas amata kvalifikācijas kategorija | Zemākā mēnešalgas likme 2019.gadā (*euro*) | Zemākā mēnešalgas likme no 2020.gada (*euro*) | Starpība (*euro*) |
| 1 | 1 079 | 1 187 | +108 |
| 2 | 950 | 1 045 | +95 |
| 3 | 714 | 785 | +71 |
| 4 | 629 | 692 | +63 |
| 5 | 559 | 615 | +56 |
| 6 | 524 | 576 | +52 |

Attiecīgi plānoti grozījumi Ministru kabineta 2018.gada 28.augusta noteikumos Nr.555 “Veselības aprūpes pakalpojumu organizēšanas un samaksas kārtība”, palielinot noteikto vidējo darba samaksu mēnesī par 10%, tai skaitā (skatīt tabulu Nr.8):

*Tabula Nr.8*

Vidējā darba samaksa ārstniecības personām tarifā

|  |  |  |  |
| --- | --- | --- | --- |
|  | 2019.gadā (*euro*) | 2020.gadā (*euro*) | Starpība (2019.gada pieaugums pret 2018.gadu) |
| ārsti un funkcionālajiem speciālisti | 1 350 | 1 485 | +135 *euro* (10%) |
| ārstniecības un pacientu aprūpes personas un funkcionālo speciālistu asistenti | 810 | 891 | +81 *euro* (10%) |
| ārstniecības un pacientu aprūpes atbalsta personas | 540 | 594 | +54 *euro* (10%) |

* darba samaksas palielināšanu 10% apmērā Veselības ministrijas padotības iestāžu ārstniecības personām un neatliekamās medicīniskās palīdzības brigādes operatīvā medicīniskā transportlīdzekļa vadītājiem paredzot finansējumu 6 259 320 *euro*.
* darba samaksas palielināšanu 10% apmērā citu budžeta resoru ārstniecības personām paredzot finansējumu 1 600 190 *euro*.

Detalizēti aprēķini par plānoto darba samaksas pieaugumu ārstniecības personām, atbilstoši informatīvajam ziņojumam, tiks iekļauti sekojošu normatīvo aktu grozījumos:

* Ministru kabineta 2011.gada 30.augusta noteikumiem Nr.685 “Rezidentu uzņemšanas, sadales un rezidentūras finansēšanas kārtība”;
* Ministru kabineta 2018.gada 18.decembra noteikumiem Nr.851 “Noteikumi par zemāko mēnešalgu un speciālo piemaksu veselības aprūpes jomā nodarbinātajiem”;
* Ministru kabineta 2018.gada 28.augusta noteikumiem Nr.555 “Veselības aprūpes pakalpojumu organizēšanas un samaksas kārtība”.

Ņemot vērā augstāk minēto, ir nepieciešams konceptuāls atbalsts Veselības ministrijas virzītajam plānotajam ārstniecības personu darba samaksas pieaugumam 10% apmērā un rezidentu darba samaksas pieaugumam 20% apmērā no 2020.gada.

Jautājumu par papildus nepieciešamo finansējumu no 2021.gada un turpmāk ik gadu 16 milj. *euro* apmērā ārstniecības personu darba samaksas pieauguma nodrošināšanai 2020.gada līmenī Veselības ministrijai virzīs kā starpnozaru prioritāro pasākumu izskatīšanai Ministru kabinetā likumprojekta “Par vidējā termiņa budžeta ietvaru 2021., 2022. un 2023.gadam” un likumprojekta “Par valsts budžetu 2021. gadam” sagatavošanas procesā.

Veselības ministrija 2020.gadā budžeta izpildes procesā iesniegs priekšlikumus apropriācijas pārdalei 1 333 583 *euro* apmērā no Veselības ministrijas budžeta apakšprogrammas 33.16.00 “Pārējo ambulatoro veselības aprūpes pakalpojumu nodrošināšana” uz budžeta apakšprogrammu 02.04.00 “Rezidentu apmācība”, lai nodrošinātu finansējumu pilnā apjomā rezidentu darba samaksas pieaugumam 20% apmērā. Attiecīgi par iepriekš minēto Veselības ministrija 2020.gadā iesniegs priekšlikumus izmaiņām valsts pamatbudžeta bāzes izdevumos 2021.-2023.gadam.

Veselības ministrija 2020.gadā budžeta izpildes procesā iesniegs priekšlikumus apropriācijas pārdalei starp Veselības ministrijas budžeta programmas 33.00.00 “Veselības aprūpes nodrošināšana” apakšprogrammām, ņemot vērā, ka Veselības ministrijas budžeta ietvaros ir jānodrošina finansējums 2 milj *euro* apmērā ārstniecības personu darba samaksas pieagumam, kurš tiks rasts saistībā ar ekonomiju stacionārā veselības aprūpē pamatojoties uz plānoto pacientu skaita samazinājumu.

Veselības ministre I.Viņķele

Iesniedzējs: Veselības ministre I.Viņķele

Vīza: Valsts sekretāre D.Mūrmane-Umbraško

Kasparenko 67876147

Sandra.Kasparenko@vm.gov.lv